text: АКВАМАР - Геотермия
  Все по-високите цени на електроенергията и петрола като цяло, високите изисквания на новите сгради налагат използването на алтернативни източници на енергия. Геотермията е именно този екологичен начин на извличане на тази енергия от земните ядра и превръщането и в електроенергия със значително по- ниска себестойност.
  Намаляването на енергийното потребление се изисква както от законодателството на ЕС, така и от ратифицирания протокол от Киото.
  АКВАМАР предлага системи за намаляване на топлинните загуби, за ефективно добиване и използване на енергия от възобновяеми енергийни източници.
  Геотермалните системи представляват топлообменници от полимерни тръби, които се полагат в земята и в комбинация с термопомпа доставят енергия за климатизиране (охлаждане и отопление) на сгради.
  Трите стълба на енергийната ефективност:
  1. Намаляване на енергийните загуби
  2. Ефективно използване на енегията
  3. Ефективно добиване на енргия
  Фирма ,,АКВАМАР" Ви предлага редица геотермални системи, като главното при тях е използване на възобновяемата природна енергия на земните слоеве (ВЕИ) под общото наименование Геотермия
  Топлината на земните недра се получава както във вътрешността на земята от естественото радиоактивно разпадане, така и от външни източници като слънце и дъжд (в горните слоеве на земните пластове). Поради тази причина геотермалната енергия може да се използва дори от дълбочина 1,2 - 1,5 м (под зоната на замръзване). На дълбочина от 10 м в Централна Европа през цялата година (независимо от сезона) има постоянна температура от около 10°C, която на всеки 100 м дълбочина нараства с около 3°C.
  В зависимост от начина на полагането им, топлообменниците могат да бъдат хоризонтални - площни колектори, които се полагат хоризонтално на дълбочина до 1,5 м. и вертикални - геосонди, които се полагат на дълбочина до 100 - 150 м. и енергийни пилоти, които се поставят в основите на сградата. Като топлоносител в топлобменниците циркулира течност с ниска температура на замръзване в затворен контур. При тези системи не се извличат никакви вещества от земята като подземни води и др. а само топлинна енергия, която се преобразува по екологичен метод в електроенергия.